**Чыгозэ Удожы** (англ.: Chigozie Udoji; нар. 16 ліпеня 1986, Лагас, Нігерыя) — нігерыйскі футбаліст, паўабаронца балгарскага клуба «Віхрэн» з Санданскага.

Клубная кар’ера
---------------

У маладым узросце трапіў у балгарскі клуб «Віхрэн» з горада Санданскі. Добрая гульня за гэты клуб прыцягнула ўвагу больш моцнага клуба — сафійскага ЦСКА, куды Удожы перайшоў у 2007 годзе. Разам з ЦСКА стаў чэмпіёнам Балгарыі. Усяго правёў у Балгарыі пяць гадоў, прыняў грамадзянства гэтай краіны.

У 2009 годзе пераехаў у чэмпіянат Грэцыі. Два гады гуляў за «Астэрас». Улетку 2011 года апынуўся ў чэмпіянаце Румыніі, але гэты этап у кар’еры апынуўся не вельмі паспяховым. Улетку 2012 года вярнуўся ў Грэцыю.

У сакавіку 2014 года пасля прагляду падпісаў кантракт з мінскім «Дынама». У складзе мінскага клуба адразу замацаваўся ў асноўным складзе, стаў выступаць на пазіцыі правага або цэнтральнага атакуючага паўабаронцы. У выніку стаў адным з лідараў «Дынама», у сезоне 2014 забіў 7 галоў і аддаў 5 галявых перадач.

У лістападзе 2014 года падоўжыў кантракт з «Дынама». У першай палове сезона 2015 нярэдка з’яўляўся на полі, толькі выходзячы на замену, але пазней вярнуў месца ў стартавым складзе. Выдатна правёў канец сезона, у апошніх шасці матчах чэмпіянату забіў 8 галоў, што дазволіла яму стаць найлепшым бамбардзірам каманды ў чэмпіянаце 2015.

У студзені 2016 года пакінуў «Дынама» па дамоўленасці бакоў. Неўзабаве стаў іграком клуба «Цындаа Чжунэн» з другога кітайскага дывізіёна.

У 2017 годзе вярнуўся ў Еўропу, падпісаўшы кантракт з нарвежскім клубам «Лілестром». У студзені 2018 года перайшоў у грэчаскі «Платаніяс». У ліпені 2018 далучыўся да кіпрскага клуба «Эносіс», які выйшаў у Першы дывізіён. Сезон 2021/22 правёў у другім кіпрскім дывізіёне за «Ахіронас Ліяпетрыу», летам 2022 года далучыўся да англійскага клуба «Уэлінг Юнайтэд», аднак ужо ў кастрычніку перайшоў у балгарскі «Віхрэн», дзе пачынаў дарослую кар’еру.

Міжнародная кар’ера
-------------------

Не маючы шанцаў трапіць у зборныя Нігерыі, у 2006 прыняў прапанову атрымаць балгарскае грамадзянства і выступаць за зборную гэтай краіны. Але, згуляў толькі ў адным матчы за моладзевую зборную Балгарыі (у 2007 годзе супраць Грэцыі, дзе забіў два мячы), пасля чаго адмовіўся ад выклікаў у зборную гэтай краіны.

Дасягненні
----------

* Балгарыя 01Чэмпіён Чэмпіён Балгарыі: 2007/08
* Балгарыя Уладальнік Суперкубка Балгарыі: 2008
* Беларусь 02Сярэбраны прызёр Срэбраны прызёр чэмпіянату Беларусі (2): 2014, 2015
* Беларусь У спісе 22 найлепшых ігракоў чэмпіянату Беларусі: 2014

Зноскі
------

1. ↑  Shikoze Udoji // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Chigozie Udoji // FBref.com<a href='https://wikidata.org/wiki/Track:Q56239490'></a>
3. ↑  Футбол. Минское "Динамо" подписало контракт с Шикозе Удоджи
4. ↑  Чигозе Удожи продлил контракт с минским "Динамо" Архівавана 5 жніўня 2021.
5. ↑  Чигозе Удожи покинул минское "Динамо"
6. ↑  Чигозе Удоджи подписал контракт с китайским "Циндао Чжуннэн"
7. ↑  «Еще Маскант приглашал меня в «Динамо»». Offside.by знакомится с Чигозе Удожи(недаступная спасылка)

Спасылкі
--------

* Профіль на афіцыйным сайце мінскага «Дынама»

|  |  |
| --- | --- |
| ⚙️   Тэматычныя сайты | AS.com · by.tribuna.com · FBref.com · FlashScore.com · FootballDatabase.eu · Soccerway · teams.by · playmarkerstats.com (ігрок) · Transfermarkt (ігрок) · worldfootball.net (ігрок) · Прэсбол · УЕФА |